hotchpotch/miracl-hf-unified huggingface dataset:
এএইচ৪৮
এএইচ ৪৮ বা এশিয়ান হাইওয়ে ৪৮ হল এশিয়া মহাসড়ক ব্যবস্থার অংশ। এটি ভুটান এর ফুন্টশোলিং থেকে ভারতের পশ্চিমবঙ্গ রাজ্যেরে মধ্য দিয়ে গিয়ে ভারত-বাংলাদেশ সীমান্তে চাংড়াবান্ধায় শেষ হয়েছে। এর মোট দৈর্ঘ্য ৯০.৫৮ কিলোমিটার। মহাসড়কটি পশ্চিমবঙ্গে এএইচ ২ কে অতিক্রম করেছে। এ মহাসড়কটি সার্কভুক্ত দেশসমূহের মধ্যে ব্যবসা বাণিজ্য ও পর্যটন বৃদ্ধি করবে।
এএইচ ৪৮ ভাটান থেকে - ফুন্টশোলিং-জগাংয়-মাদারিহাট-বিরপারা-ধগপগুরি-ময়নাগুরি-চাংরাবান্ধা।
এএইচ ৪৮ মহাসড়ক গঠনের প্রকল্পে এশীয় উন্নয়ন ব্যাংক ৫০০ মিলিয়ন ডলার দেওয়ার কথা বলেছে।
বোরবন পুনর্নির্মাণ
বোরবন পুনর্নির্মাণ ১৮১৪ সালে নেপোলিয়ন পতনের পর থেকে ১৮৩০ সালের জুলাই বিপ্লব পর্যন্ত ফ্রান্সের ইতিহাসের সময়কাল ছিল। ফ্রান্সের লুই XVI ভাইদের মৃত্যুদন্ড কার্যকরের পরে ক্ষমতায় আসেন এবং অত্যন্ত রক্ষণশীল কায়দা রাজত্ব করে, এবং রাজতন্ত্রের নির্বাসিত সমর্থকদের ফ্রান্স ফিরে আসেন। তারা ফরাসি বিপ্লব এবং নেপোলিয়ন দ্বারা সৃষ্ট বেশিরভাগ পরিবর্তনকে প্রত্যাখ্যান করতে ব্যর্থ হয়েছিল। ভিয়েনা কংগ্রেসে তাদেরকে সম্মানিত আচরণ করা হয়, কিন্তু ১৭৮৯ সাল থেকে সমস্ত আঞ্চলিক মুনাফা ছেড়ে দিতে হয়েছিল।
লরেন্ট বটননাট পরিচালিত, এবং গাসপার উলিয়েল এবং মারি-জোসি ক্রোজ অভিনীত, ফরাসি ঐতিহাসিক চলচ্চিত্র জ্যাকুউ লা ক্রোকান্ট বোরবন পুনর্নির্মাণের উপর ভিত্তি করে করা হয়েছে।
জুলাই রাজতন্ত্র
ফ্রান্স রাজত্ব(ফরাসি: Royaume Français), সাধারণত জুলাই রাজতন্ত্র নামে পরিচিত (ফরাসি: Monarchie de Juillet) বা আঠারো বছরের কিংডম (ফরাসি: Dix-huit ans Royaume) নামে পরিচিত, ফ্রান্সের একটি উদার সাংবিধানিক রাজতন্ত্র ছিল। এই রাজত্ব  প্রথম লুই ফিলিপের অধীনে ছিল। এই রাজত্বটি ১৮৩০ সালের জুলাই বিপ্লব (এছাড়াও তিনটি প্রসিদ্ধ দিন হিসেবে পরিচিত) থেকে শুরু করে ১৮৪৮ সালের বিপ্লব পর্যন্ত ছিল।
২০১৬ শ্রীলঙ্কা ক্রিকেট দলের ইংল্যান্ড ও আয়ারল্যান্ড সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ৮ মে থেকে ৫ জুলাই, ২০১৬ তারিখ পর্যন্ত ইংল্যান্ড সফর করে। এ সফরে দলটি ইংল্যান্ডের বিপক্ষে তিনটি টেস্ট, পাঁচটি একদিনের আন্তর্জাতিক ও একটি টুয়েন্টি২০ আন্তর্জাতিকে প্রতিদ্বন্দ্বিতা করে যথাক্রমে ২-০, ৩-০ ও ১-০ ব্যবধানে সিরিজ জয়লাভ করে। এছাড়াও, ইংল্যান্ডের বিপক্ষে টেস্ট সিরিজ ও আয়ারল্যান্ডের বিপক্ষে ওডিআই সিরিজে অংশগ্রহণের পূর্বে যথাক্রমে এসেক্স ও লিচেস্টারশায়ারের বিপক্ষে শ্রীলঙ্কা দল দুইটি তিনদিনের খেলায় অংশ নেয়। প্রথম-শ্রেণীর দুটো খেলাই ড্র হয় ও আয়ারল্যান্ডের বিপক্ষে ২-০ ব্যবধানে ওডিআই সিরিজ জয়লাভ করে।
এপ্রিল, ২০১৬ সালে ইসিবি সবগুলো সিরিজেই পয়েন্টভিত্তিক ব্যবস্থা প্রবর্তনের বিষয়ে প্রস্তাবনা দিলে উভয় দলই সম্মতি প্রকাশ করে।
মাগুরা পলিটেকনিক ইন্সটিটিউট
মাগুরা পলিটেকনিক ইন্সটিটিউট বাংলাদেশের দক্ষিণাঞ্চলীয় জেলার একটি আধুনিক এবং বৃহত্তম পলিটেকনিক ইন্সটিটিউট।
মাগুরা পলিটেকনিক ইন্সটিটিউট ২০০৮ সালে প্রতিষ্ঠিত হয়। প্রথম বছর মাত্র ৬০ জন ছাত্র-ছাত্রী নিয়ে রেফ্রিজারেশন অ্যান্ড এয়ার কন্ডিশনিং এবং ইলেকট্রনিক্সের চার বছর মেয়ার্দী ডিপ্লোমা ইন ইঞ্জিনিয়ারিং কোর্স চালু হয়। ২০০৯ সালে ইলেকট্রিক্যাল ও কম্পিউটার টেকনোলজি ২০১৪ সালে ফুড টেকনোলজি এবং ২০১৫ সালে মেকাট্রনিক্স টেকনোলজির কোর্স চালু করা হয়।
মাগুরা পলিটেকনিক ইন্সটিটিউট মাগুরা কেন্দ্রীয় বাস টার্মিনাল থেকে ২.৫০ কিলোমিটার এবং ভায়না বাসস্ট্যান্ড থেকে ১.৫০ কিলোমিটার দূরে ঢাকা-ঝিনাইদহ-কুষ্টিয়া মহাসড়কের দক্ষিণ পার্শ্বে ইটখোলা বাজার নামক স্থানে অবস্থিত।
সবুজ গাছপালায় সমৃদ্ধ মনোরম পরিবেশে মূল ক্যাম্পাসটি পাঁচতলা বিশিষ্ট তিনটি এইচ (H) আকৃতির বড় ভবন রয়েছে। এদের দু'টি প্রাতিষ্ঠানিক ভবন এবং একটি প্রশাসনিক ভবন। ভিতরে শিক্ষকদের জন্য একটি আবাসনসহ ছোট বড় মোট পাঁচটি ভবন রয়েছে। ক্যাম্পাসটি শহরের নিকটবর্তি "ইটখোলা বাজার" নামক স্হানে প্রায় ৪ একর জমির উপর প্রতিষ্ঠিত।
প্রতিষ্ঠানটিতে একটি সমৃদ্ধ গ্রন্থাগার রয়েছে যাতে প্রায় ৩০০০ বিজ্ঞান এবং টেকনোলজি বিষয়ক বিভিন্ন বই রয়েছে। নিজস্ব জেনারেটর সহ আধুনিক যন্ত্রপাতি সমৃদ্ধ পরীক্ষাগার, ফ্রি ওয়াই-ফাই, বিশুদ্ধ পানি, স্বাস্থ্য ব্যবস্থা, মসজিদ, গ্যারেজ, নিজস্ব ম্যাগাজিন, মাল্টি-মিডিয়া নেটওয়ার্ক ক্লাস রুম ও ল্যাব রয়েছে। একজন ছাত্র-ছাত্রী হিসেবে প্রতি সেমিস্টার বৃত্তি, বিশ্বব্যাংক বৃত্তি, রোভার স্কাউট, রোভার গার্লস, সামাজিক সংগঠন সহ আধুনিক সকল সুযোগ-সুবিধার ব্যবস্থা রয়েছে। প্রায় ৮০০ জন ধারণ ক্ষমতা সম্পন্ন একটি আধুনিক অডিটোরিয়াম রয়েছে।শিক্ষকদের জন্য ৮০ জন ধারণ ক্ষমতা বিশিষ্ট একটি সেমিনার কক্ষ রয়েছে। দৃষ্টি নন্দিত প্রধান গেটের উত্তর পার্শ্বে খেলাধুলার জন্য একটি প্রশস্ত মাঠ রয়েছে। দ্বিতীয় গেটের পর প্রতিষ্ঠানটির সম্মুখভাগে একটি শহীদ মিনার রয়েছে।
বর্তমান অত্র প্রতিষ্ঠানে চার বছর মেয়াদী ডিপ্লোমা ইন ইন্জিনিয়ারিং কোর্সে ৬টি বিভাগ রয়েছে।প্রতি বিভাগে দু'টি করে শিফট চলমান এবং প্রতি শিফটে ১২০ জন করে মোট ২৪০ জন শিক্ষার্থী ভর্তির সুযোগ পায়। বর্তমানে প্রায় ৩০৫০ ছাত্র-ছাত্রী অধ্যয়নরত আছে এবং ৬০ জন শিক্ষক, কর্মকর্তা-কর্মচারী কর্মরত রয়েছে।
জাতীয় পর্যায়ের বিভিন্ন ধরনের অনুষ্ঠানে প্রতিষ্ঠানটি অংশ গ্রহণ করে বিভিন্ন ক্ষেত্রে প্রশংসিত ও পুরস্কৃত হচ্ছে।
আজাদ রহমান
আজাদ রহমান (জন্ম: ১ জানুয়ারি, ১৯৪৪) একজন বাংলাদেশী সুরকার, সঙ্গীত পরিচালক, ও সঙ্গীতশিল্পী। পাশাপাশি তিনি উচ্চাঙ্গ সঙ্গীত ও খেয়াল গানের চর্চা করেন। তাকে বাংলাদেশের খেয়াল গানের জনক বলা হয়। বাংলাদেশের চলচ্চিত্রের গানে অবদানের জন্য তিনি শ্রেষ্ঠ সঙ্গীত পরিচালক ও কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।
আজাদ রহমান ১৯৪৪ সালের ১ জানুয়ারি তৎকালীন ব্রিটিশ ভারতের পশ্চিমবঙ্গের বর্ধমান জেলায় জন্মগ্রহণ করেন। তিনি ভারতের রবীন্দ্র ভারতী কলেজ থেকে খেয়ালে অনার্স সম্পন্ন করেন। রবীন্দ্র ভারতী বিশ্ববিদ্যালয়ে থাকাকালীন তিনি ফোক গান, কীর্তন, ধ্রুপদী সঙ্গীত, খেয়াল, টপ্পা গান, তুমড়ি, রবীন্দ্র সঙ্গীত, অতুল প্রসাদের গান, দিজেন্দ্র গীতি, রজনী কান্তের গান চর্চা করেন। একই সময়ে তিনি একজন ক্রীস্টান পুরোহিতের কাছ থেকে পিয়ানো বাজানো শেখেন।
আজাদ রহমান পশ্চিমবঙ্গ থেকে বাংলাদেশে এসে রাজশাহী বিশ্ববিদ্যালয়ে অধ্যাপনা শুরু করেন।
আজাদ রহমানের চলচ্চিত্রে আগমন ১৯৬৩ সালে কলকাতার "মিস প্রিয়ংবদা" চলচ্চিত্রের সঙ্গীত পরিচালনার মধ্য দিয়ে। সেই চলচ্চিত্রে তার সুরে কণ্ঠ দেন মানবেন্দ্র মুখোপাধ্যায়, আরতি মুখার্জি ও প্রতিমা বন্দ্যোপাধ্যায়। বাংলাদেশের চলচ্চিত্রে তার সুরকৃত প্রথম চলচ্চিত্র বাবুল চৌধুরীর "আগন্তুক"। তার সুরকৃত ও তার নিজেরই কণ্ঠে গাওয়া "এপার ওপার" চলচ্চিত্রের "ভালবাসার মুল্য কত", "ডুমুরের ফুল" চলচ্চিত্রের "কারো মনে ভক্তি মায়ে", "দস্যু বনহুর" চলচ্চিত্রের "ডোরা কাটা দাগ দেখে বাঘ চেনা যায়" গানগুলো সত্তরের দশকে জনপ্রিয়তা লাভ করে।
অলিম্পিকে ঘানা
ঘানা প্রথম অলিম্পিক গেমসে অংশগ্রহণ করে ১৯৫২ সালে, যখন ঘানা গোল্ড কোস্ট নামে ব্রিটিশ উপনিবেশ ছিল। দেশের অস্থিতিশীল পরিস্থিতির জন্য ১৯৫৬ সালে অংশগ্রহণ করেনি। ১৯৫৭ সালে স্বাধীনতার পর দুটিসহ তিনটি গেমস বাদে সকল গ্রীষ্মকালীন গেমসে অংশগ্রহণ করেছে। ১৯৭৬ সালে নিউজিল্যান্ডের অংশগ্রহণের বিরুদ্ধে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল। ঘানা শীতকালীন অলিম্পিক গেমসে একমাত্র ২০১০ গেমসে অংশগ্রহণ করে।
ঘানার ক্রীড়াবিদগণ সর্বমোট ৪টি পদক জিতেছে, যার তিনটি মুষ্টিযুদ্ধে এবং একটি ফুটবলে।
ঘানার জাতীয় অলিম্পিক কমিটি ১৯৫১ সালে গঠিত হয়।
এএইচ৪৫
এএইচ৪৫ বা এশীয়া মহাসড়ক ৪৫ হল এশীয়া মহাসড়ক ব্যবস্থার অংশ।এটি কলকাতা থেকে শুরু করে ব্যাঙ্গালোর পর্যন্ত গেছে।এর মোট দৈর্ঘ্য ২০৩০ কিমি (১২৬০ মাইল)। এই মহাসড়কটি কলকাতায় এএইচ ১ এর সঙ্গে যুক্ত এবং ব্যাঙ্গালোর এ এএইচ৪৩ ও এএইচ৪৭ এর সঙ্গে যুক্ত হয়েছে।
কলকাতা-
.ব্যাঙ্গালোর।
Asian Highway Handbook 2003 page ৪১
ইউরোপীয় সড়ক ই৮০
ইউরোপীয় সড়ক ই৮০ বা ই৮০ হল ইউরোপের একটি আন্তর্জাতিক মহাসড়ক ব্যবস্থা। এটি তুরস্ক-এর গুরবুলাক থেকে পর্তুগাল-এর লিসবন পর্যন্ত গেছে। এর মোট দৈর্ঘ্য ৬১২০ কিলোমিটার। মহাসড়কটি ইউরোপ-এর দশটি দেশ পর্তুগাল, স্পেন, ফ্রান্স, ইতালি, স্কোটিয়া,মনটেনেগো,কোসভা,সারবিয়া,বুলগেরিয়া,তুরস্ক দিয়ে গেছে। তুরস্কের ইস্তামম্বুলে এটি এএইচ১-এর সঙ্গে যুক্ত হয়েছে।
সাম
সাম (; ; "Sēm"; Ge'ez: ሴም, "Sēm"; আরবি: "Sām") ছিলেন ইসলাম, খ্রিষ্ট ও ইহুদি ধর্ম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি।
অলিম্পিকে গুয়াম
গুয়াম গ্রীষ্মকালীন ও শীতকালীন উভয় অলিম্পিক গেমসে প্রথম অংশগ্রহণ করে ১৯৮৮ সালে। অভিষেকের পর গুয়াম সাতটি গ্রীষ্মকালীন অলিম্পিক গেমসে এবং একটি শীতকালীন অলিম্পিক গেমসে প্রতিদ্বন্দ্বিতা করেছে।
চরাইদেউ জেলা
চরাইদেউ জেলা () অসমে নবগঠিত একটি জেলা। ২০১৫ সনের ১৫ আগষ্ট তারিখে অসমের মুখ্যমন্ত্রী তরুণ গগৈ শিবসাগর জেলার চরাইদেউ মহকুমাকে নতুন জেলা হিসেবে ঘোষণা করেন।
চরাইদেউ নামের উৎপত্তি তাই ভাষা চে-তাম-ডয় থেকে হয়েছে। লিখিত আছে যে স্বর্গদেউ চ্যাও-ল্যুং-চ্যুকাফা পাটকাই পাহাড় অতিক্রম করে এখানেই প্রথম রাজ্য স্থাপন করেছিলেন। তিনি এখানকার সৌন্দর্যে মোহিত হয়ে চে-তাম-ডয় নামকরণ করে রাজধানী স্থাপন করেছিলেন । যার অর্থ পাহাড়ের প্রদেশ। কালক্রমে এই স্থান চরাইদেউ নামে বিখ্যাত হয়ে উঠে। 
ঐতিহাসিক স্থান হওয়ায় জেলাটিতে বহুপ্রাচীন রাজা নির্মিত পথ রয়েছে। যদিও মুখ্য পথরুপে ধোদর আলি ব্যবহার করা হয়। পথটি শিবসাগর জেলা, গোলাঘাট জেলা, নাজিরা, বালিঘাট, শিমলুগুরি ও নামরুপকে সংযুক্ত করেছে। তাছাড়াও ৩৭নং জাতীয় সড়ক দ্বারা পথটি সংযুক্ত। ইতিহাস মতে আহোম সাম্রাজ্যের রাজত্ব কালে পাইক প্রথার প্রচলন ছিল। পাইকের দ্বায়িত্ব থেকে পরিত্রাণ পাওয়ার জন্য বহু অসাধু লোক ভকতের বেশে সত্রসমূহে বিনা পরিশ্রমে জীবিকা-নির্বাহ করিত। গদাধর সিংহ এই ভণ্ড ভকত বা ধোদরকে চিনাক্ত করেন ও এই পথ নির্মাণের কাজে নিয়োগ করেন। ফলে গোলাঘাট জেলার কমারবন্ধা থেকে ডিব্রুগড় জেলার জয়পুর পর্যন্ত বিস্তৃত এই পথটির নাম ধোদর আলি নামে নামকরণ করা হয় । আরেকটি ঐতিহাসিক পথ নাহর আলি যা সোণারি নগরে সংযুক্ত হয়েছে। 
শিমলুগরি জংশন চরাইদেউ জেলার প্রধান রেল জংশন। অন্যান্য স্টেশনের মধ্যে সোনারির ভজো ও নামরুপ স্টেশন উল্লেখযোগ্য। 
মোহনবাড়ি বিমনবন্দর ও ডিব্রুগড় বিমানবন্দর চরাইদেউ জেলাকে বায়ুপথ দ্বারা সংযুক্ত করেছে। পবন হংস নামক সরকারী বিমানসেবাও এখানে আছে।
হাম (নূহের পুত্র)
হাম (; গ্রীক Χαμ, "Kham"; আরবি: , "Ḥām") ছিলেন ইসলাম, খ্রিষ্ট ও ইহুদি ধর্ম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি।
ভারতীয় বিজ্ঞান কংগ্রেস সংস্থা
ভারতীয় বিজ্ঞান কংগ্রেস সংস্থা বা আইএসসিএ ১৯১৪ সালে কলকাতায় গঠিত হয়। এর প্রধান কার্যালায় কলকাতায় অবস্থিত।প্রতিবছর জানুয়ারি মাসের প্রথম সপ্তাহে ভারতীয় বিজ্ঞান কংগ্রেসের অধিবেশন বসে ভারত এর বিভিন্ন শহরে। এর প্রথম অধিবেশন হয় কলকাতায় ১৯১৪ সালে। এই সংস্থা ভারতের বিজ্ঞান শিক্ষা ও গবেষনায় উৎসাহ দিয়ে আসে। ২০১৩ সালে ভারতীয় বিজ্ঞান কংগ্রেস এর ১০০তম অধিবেশন বসে কলকাতায়।
ইয়াফেস
ইয়াফেস ( "", "
সুজেয় শ্যাম
সুজেয় শ্যাম (জন্ম: ১৪ মার্চ, ১৯৪৬) একজন বাংলাদেশী সুরকার ও সঙ্গীত পরিচালক। তিনি স্বাধীন বাংলা বেতার কেন্দ্রের একজন গুনী সঙ্গীত পরিচালক ও কণ্ঠযোদ্ধা। বাংলাদেশের চলচ্চিত্রের গানে অবদানের জন্য তিনি শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।
সুজেয় শ্যাম ১৯৪৬ সালের ১৪ মার্চ তৎকালীন ব্রিটিশ ভারতের সিলেট জেলায় জন্মগ্রহণ করেন। তার বাবা অমরেন্দ্র চন্দ্র শাহ ছিলেন একটি বিদ্যালয়ের সহকারী এবং 'ইন্দ্রেশর-টি' নামে একটি চা বাগানের মালিক। তার শৈশব কেটেছে সিলেটের চা বাগানে আর আঁকাবাঁকা পাহাড়ি এলাকায়। দশ ভাইবোনের মধ্যে সুজেয় ষষ্ঠ। সঙ্গীতে আগ্রহ জন্মায় সকালে প্রার্থনা সঙ্গীত শুনে। তাছাড়া তার ছোট বোন ও ভাই বেতারে গান গাইত। মা বাবাও ছিলেন নজরুল সঙ্গীত শিল্পী।
সুজেয় শ্যাম একজন গীটার বাদক ও শিশুতোষ গানের পরিচালক হিসেবে ১৯৬৪ সালে তৎকালীন পূর্ব-পাকিস্তান চট্টগ্রাম বেতারে যোগদান করেন। পরে বড়দের অনুষ্ঠান পরিচালনা শুর করলেও ১৯৬৮ সালে চট্টগ্রাম বেতারে চাকরী ছেড়ে ঢাকা বেতারে যোগ দেন। ১৯৭১ সালে ১৬ ডিসেম্বর বিজয় ঘোষণার পর শহীদুল ইসলাম রচিত তার সুরকৃত ও তার কণ্ঠে "বিজয় নিশান উড়ছে ওই" গানটি স্বাধীন বাংলা বেতারে বেজে উঠেছিল। ২০০১ সালে তিনি বাংলাদেশ বেতার থেকে প্রধান সঙ্গীত প্রযোজক পদ থেকে অবসর গ্রহণ করেন। তিনি টুনাটুনি অডিও নামক একটি প্রতিষ্ঠানের সঙ্গীত পরিচালক হিসেবে কাজ করছেন।
সুজেয় শ্যাম ১৯৬৯ সালে সঙ্গীত পরিচালক রাজা হোসেনের সাথে পরিচিত হন এবং একত্রে রাজা-শ্যাম নামে বাংলাদেশী চলচ্চিত্রের সঙ্গীত পরিচালনা শুরু করেন। সত্তর-আশি দশকে তারা একত্রে সূর্য গ্রহণ, সূর্য সংগ্রাম, ভুল যখন ভাঙ্গলসহ পচিশটি চলচ্চিত্রের সঙ্গীত পরিচালনা করেন। সূর্য গ্রহণ চলচ্চিত্রের সঙ্গীত পরিচালনা করে অর্জন করেন বাচসাস চলচ্চিত্র পুরস্কার। ১৯৮৬ সালে আবদুল লতিফ বাচ্চু পরিচালিত বলবান ও অবাঞ্ছিত চলচ্চিত্রের মাধ্যমে এককভাবে সঙ্গীত পরিচালন শুরু করেন। একবিংশ শতকের প্রথমে হাছন রাজাকে নিয়ে নির্মিত হাছন রাজা চলচ্চিত্রের সঙ্গীত পরচালনা করে লাভ করেন তার প্রথম জাতীয় চলচ্চিত্র পুরস্কার। চলচ্চিত্রকার চাষী নজরুল ইসলামের বিশেষ অনুরোধে এই চলচ্চিত্রের একটি গানেও কণ্ঠ দেন তিনি। পরবর্তীতে জয়যাত্রা ও অবুঝ বউ চলচ্চিত্রের গানের সঙ্গীত পরিচালনা করে যথাক্রমে ২০০৪ ও ২০১০ সালে এই পুরস্কার লাভ করেন। ২০১৪ সালে "একাত্তরের ক্ষুদিরাম" ও "একাত্তরের মা জননী" নামে দুটি মুক্তিযুদ্ধভিত্তিক চলচ্চিত্রের সঙ্গীত পরিচালনা করেন।
২০০৬ সালে ১৯৭১ সালের মহান মুক্তিযুদ্ধের সময়ে বাংলাদেশ বেতারে প্রচারিত ৪৬টি গানের সংকলন নিয়ে "স্বাধীন বাংলা বেতারের গান" শিরোনামের একটি অ্যালবামের সঙ্গীত পরিচালনা করেন। এর ধারাবিহিকতায় পরবর্তীতে ২০১৩ সালে আরও ৫০টি গানের সংকলন নিয়ে "স্বাধীন বাংলা বেতারের গান - ২" নামে আরেকটি অ্যালবামের সঙ্গীত পরিচালনা করেন।
মুক্তিযুদ্ধের সময়ে স্বাধীন বাংলা বেতারে প্রচারিত তাঁর সুর করা গানগুলো হলো-
এমা স্টোন
এমিলি জেন "এমা" স্টোন (জন্ম ৬ নভেম্বর ১৯৮৮) একজন মার্কিন চলচ্চিত্র অভিনেত্রী। তিনি ২০১৫ সালে বিশ্বের সর্বোচ্চ পারিশ্রমিক পাওয়া অভিনেত্রীদের একজন। তিনি একবার করে একাডেমি পুরস্কার, বাফটা পুরস্কার এবং গোল্ডেন গ্লোব পুরস্কার এবং তিনবার স্ক্রিন অ্যাক্টরস গিল্ড পুরস্কার লাভ করেছেন। ২০১৩ সালে তিনি ফোর্বস ম্যাগাজিন প্রকাশিত ১০০ সেলিব্রেটি তালিকায় স্থান করে নেন। অভিনয়ের পাশাপাশি তিনি অনেক সচেতনামূলক কর্মকান্ডে অংশগ্রহন করেছেন, যেমন: স্তন ক্যান্সার।
স্টোনের অভিনয় জীবন শুরু হয় ২০০০ সালে "দ্য উইন্ড ইন দ্য উইলোস" মঞ্চ নাটকে শিশু শিল্পী হিসেবে। তিনি টেলিভিশন অভিনয় শুরু করেন ২০০৪ সালে ভিএইচওয়ান চ্যানেলের "ইন সার্চ অফ দ্য নিউ পার্ট্রিজ ফ্যামিলি" দিয়ে। টেলিভিশনে কিছু ছোট চরিত্রে অভিনয়ের পর ২০০৭ সালে তিনি "সুপারব্যাড" চলচ্চিত্র দিয়ে বড় পর্দায় নাম লেখান। এই চলচ্চিত্রে অভিনয়ের জন্য তিনি ইয়ং হলিউড পুরস্কার অর্জন করেন। ২০০৯ এর চলচ্চিত্র জোম্বিল্যান্ড এ অভিনয় দিয়ে তিনি ইতিবাচক সাড়া পান।
স্টোন ২০১০ সালে "ইজি এ" চলচ্চিত্রে প্রধান চরিত্রে অভিনয় করেন। এর জন্য তিনি বাফটা উঠতি অভিনেত্রী পুরস্কার এবং সেরা অভিনেত্রী বিভাগে গোল্ডেন গ্লোব পুরস্কারের মনোনয়ন অর্জন করেন। ২০১১ সালে অভিনয় করেন ব্যবসাসফল "ক্রেজি, স্টুপিড, লাভ" এবং প্রশংসিত "দ্য হেল্প" চলচ্চিত্রে। ২০১২ সালে গুয়েন স্ট্যাসি চরিত্রে "দি অ্যামেজিং স্পাইডার-ম্যান" এবং ২০১৪ সালে এর অনুবর্তী পর্ব "দি অ্যামেজিং স্পাইডার-ম্যান ২" চলচ্চিত্রে যা তাকে বিপুল খ্যাতি এনে দেয়। ২০১৪ সালে তিনি ব্ল্যাক কমেডি-নাট্যধর্মী "বার্ডম্যান" চলচ্চিত্রে একজন মাদকসেবীর চরিত্রে অভিনয় করেন। ফলস্বরুপ শ্রেষ্ঠ পার্শ্ব অভিনেত্রীর জন্য একাডেমি পুরস্কার-এ ভূষিত হন। ২০১৬ সালে "লা লা ল্যান্ড" চলচ্চিত্রে একজন উঠতি অভিনেত্রী মিয়া ডোলান চরিত্রে তার অভিনয় প্রশংসিত হয়। এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার এবং ভেনিস চলচ্চিত্র উৎসব থেকে ভল্পি কাপ লাভ করেন।
এমিলি জেন স্টোন ১৯৮৮ সালের ৬ নভেম্বর স্কটসডেল, অ্যারিজোনায় জন্মগ্রহণ করেন। তার বাবা জেফ্রি চার্লস স্টোন ছিলেন একটি ঠিকাদারী প্রতিষ্ঠানের প্রতিষ্ঠাতা ও প্রধান নির্বাহী কর্মকর্তা এবং মা ক্রিস্টা জিন স্টোন (ইয়েগার) একজন গৃহিণী। দুই ভাই-বোনের মধ্যে এমা বড়, তার ছোট ভাই স্পেন্সার। তার দাদা কনরাড অস্টবার্গ স্টেন সুইডিশ ছিলেন এবং যুক্তরাষ্ট্রে আগমনের পর তার শেষ নাম পরিবর্তন করে "স্টোন" রাখেন। এছাড়া এমার পূর্বপুরুষগণ জার্মান, ইংরেজ, স্কটিশ ও আইরিশ ছিলেন।
স্টোনের অভিনয় জীবন শুরু হয় ২০০০ সালে "দ্য উইন্ড ইন দ্য উইলোস" মঞ্চ নাটকে শিশু শিল্পী হিসেবে। তিনি টেলিভিশন অভিনয় শুরু করেন ২০০৪ সালে ভিএইচওয়ান চ্যানেলের "ইন সার্চ অফ দ্য নিউ পার্ট্রিজ ফ্যামিলি" দিয়ে। ২০০৭ সালে গ্রেগ মট্টোলা পরিচালিত "সুপারব্যাড" দিয়ে তার চলচ্চিত্রে অভিষেক হয়। চলচ্চিত্রটি ব্যবসাসফল হয় এবং এতে অভিনয়ের জন্য তিনি রোমাঞ্চকর নতুন মুখ বিভাগে ইয়ং হলিউড পুরস্কার অর্জন করেন।
নিনা ডব্রেভ
নিনা ডব্রেভ (জন্মেছেন নিকোলিয়া কন্সটেনটিনোভা ডডব্রেভভা ; জানুয়ারি ৯, ১৯৮৯) তিনি একজন বুলগেরীয় কানাডিয়ান অভিনেত্রী এবং মডেল। তিনি নামের একটি ধারাবাহিক নাটকে মিয়া জোনস চরিত্রে অভিনয় করেছেন। ২০০৯-১৫ সাল পর্যন্ত ডবরেভ এলিনা গিলবার্ট চরিত্রে অতিপ্রাকৃতিক ধারাবাহিক দ্য ভ্যাম্পায়ার ডায়রিস-এ অভিনয় করেন। ডবরেভ ২০১২ সালে নাট্য-চলচ্চিত্র দি পার্কস অফ বিয়িং এ ওয়ালফ্লাওয়ার  চলচ্চিত্রে। ২০১৪ ও ২০১৫ সালে তিনি যথাক্রমে লেটস বি কপস এবং ফাইনাল গার্ল চলচ্চিত্রে অভিনয় করেন।
ডব্রেভ জন্মগ্রহন করেন সেফিয়া, বুলগেরীয়ায়। তার বয়স যখন ২ তার পরিবার টরেন্টো, অন্টারিও, কানাডাতে অবস্থান পরিবর্তন করেন।। তার একজন বড় ভাই আছে, নাম, আলেকসান্ডার ডবরেভ.তার বাবা একজন কম্পিউটার বিশেষজ্ঞ এবং মা একজন শিল্পী।
তিনি রেয়ারসন বিশ্ববিদ্যালয়ে সমাজবিজ্ঞান বিষয়ে পড়েছিলেন।
রামচরিতম্
রামচরিতম্ সন্ধ্যাকর নন্দী রচিত সংস্কৃত ভাষার একটি কাব্যগ্রন্থ। আনুমানিক ১০৫০ থেকে ১১৫০ সালের মধ্যবর্তী সময়ে রচনা করা হয়। রামচরিতম্ সংস্কৃত ভাষায় রচিত বরেন্দ্র বা উত্তর বাংলার একমাত্র গ্রন্থ যেখানে পাল শাসনামলের ঐতিহাসিক ঘটনাবলি স্থান পেয়েছে। এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। তথাপি এই কাব্যকে ইতিহাসের একটি গুরুত্বপূর্ণ দলিল হিসাবে মনে করা হয়।
কৈবর্ত দিব্য কর্তৃক বরেন্দ্র বিদ্রোহের মাধ্যমে পাল রাজা দ্বিতীয় মহিপালের হত্যাকান্ড ও বরেন্দ্রর পতন এবং পরবর্তিতে রামপালের বরেন্দ্র পুনরুত্থানের কাহিনী লিপিবদ্ধ হয়েছে। রামপালের পর রাজা মদনপালের রাজত্বের প্রাথমিক সময়ের কিছু বর্ণনাও রামচরিতম্ এ পাওয়া যায়। কাব্যগ্রন্থটিতে পরিশিষ্টে ২০ টি শ্লোক সহ সর্বমোট ২১৫ টি শ্লোক রয়েছে। কাব্য রচনায় ‘শ্লেষ’ বা দ্ব্যর্থবোধক রীতি অনুসরণ করা হয়েছে। যেখানে একই শব্দের দুইটি ভিন্ন ভিন্ন অর্থ প্রকাশ পায়। প্রথম অর্থে রামায়নের কাহিনী ও দ্বিতীয় অর্থে রাজা রামপালের প্রশস্তি। কৈবর্ত দিব্যর দ্বারা বরেন্দ্রর পতনকে তিনি রামায়নের সীতাহরনের সাথে তুলনা করেছেন। রামপাল কর্তৃক বরেন্দ্রর পুনরুদ্ধারকে তিনি রাবনের বিরুদ্ধে রামের বিজয়ের সাথে তুলনা করেছেন। কাব্যগ্রন্থের মূল বিষয় হল কেন্দ্রীয় চরিত্র রামপালের প্রশস্তি ও গুণগান। এছাড়া বরেন্দ্র অঞ্চলের প্রাকৃতিক বর্ণনাও এ কাব্যে স্থান পেয়েছে।
হরপ্রসাদ শাস্ত্রী তালপাতায় লেখা রামচরিতম্ এর মূল পান্ডুলিপি আবিষ্কার করেন। ১৯১০ সালে তার এই আবিষ্কার প্রকাশিত হয়। বর্তমানে কোলকাতার এশিয়াটিক সোসাইটির যাদুঘরে পুঁথিটি রক্ষিত আছে।
কৈশিক ক্রিয়া
কৈশিক ক্রিয়া বা ক্যাপিলারি অ্যাকশন (একে ক্যাপিলারিটি, ক্যাপিলারি মোশন বা উইকিংও বলা হয়) হলো কোনো তরলকে সংকীর্ণ পথে প্রবাহিত করার ক্ষমতা। এই ঘটনার সময় কোনো বল সেখানে কাজ করে না; এমনকী মধ্যাকর্ষণ শক্তির মতো বহিস্থ: কোনো শক্তিও নয়।  রঙতুলিতে তরল উঠিয়ে আনার সময় এমনটা দেখা যায়। পাতলা টিউব বা ঝাঁঝরসদৃশ সুক্ষ্ণ বস্তু (যেমন কাগজ অথবা প্লাস্টার) এবং কিছু ঝাঁঝরবিহীন বস্তুতেও (যেমন: বালি) এই ঘটনা ঘটে থাকে। তরল এবং ঘিরে থাকা কঠিন তলের মধ্যকার আন্ত:আণবিক বলের কারণে এটা ঘটে। নলের ব্যাস যথেষ্ট ক্ষুদ্র হলে তরল আর পাত্রের দেওয়ালের পৃষ্ঠটান এবং সংযুক্তি বলের সমন্বয়ে তরল ওপরে উঠে আসার ঘটনা পরিলক্ষিত হয়।
প্রথমবারের মতো এই ঘটনাটি পর্যবেক্ষণ করতে যে সাধারণ যন্ত্রটি ব্যবহার করা হয়েছিলো তার নাম ক্যাপিলারি টিউব। উল্লম্ব এক কাচের নলের নিচের অংশ পানির মধ্যে রাখা হয়েছিলো, অবতল এক উপরিতল সৃষ্টি হয়েছিলো ওপরে। তরলের সঙ্গে পাত্রের দেওয়ালে সংযুক্তি বল কাজ করে তবে তরলের যথেষ্ট ভর থাকলে মধ্যাকর্ষণ বল আন্ত:আণবিক বলকে অতিক্রম করতে পারে। কিনারায় স্পর্শ করে থাকা স্পর্শতলের দৈর্ঘ্য কাচনলের ব্যাসার্ধের বর্গের সমানুপাতিক। কাজেই বৃহত্তম ব্যাসার্ধের চেয়ে ক্ষুদ্রতম ব্যাসার্ধের সরু নল তরলকে অধিক উচ্চতায় তুলতে সক্ষম হয়।
গাছপালায় কৈশিক ক্রিয়া উর্ধ্বপাতন প্রক্রিয়ায় ঘটে। তবে পাতায় এটা হয় ডিপ্রেশারাইজেশন এবং মূলসহ গাছের অন্যান্য অঙ্গের অসমোটিক প্রেশারের কারণে।
মেনিস্‌কাস
মেনিসকাস (গ্রিক শব্দ ""ক্রিসেন্ট"" থেকে শব্দটির উৎপত্তি) হলো কোনো তরলাধারে রাখা তরলের উপরিতলের বেঁকে যাওয়া অংশ। পাত্রের দেওয়ালের কাছাকাছি থাকা তরলই এই বৈশিষ্ট্য দেখায়। উত্তল কিংবা অবতল, দু'ধরণেরই মেনিস্‌কাস ঘটতে পারে, এটি নির্ভর করে তরল আর পৃষ্ঠতলের ওপর।
তাব্রাইজ শামসী
তাব্রাইজ শামসী () (জন্ম: ১৮ ফেব্রুয়ারি ১৯৯০) একজন দক্ষিণ আফ্রিকান ক্রিকেটার। যেমন ডলফিন, গটেং, গটেং অনূর্ধ্ব-১৯, কোয়া জুলু, কোয়া-জুলু নাটাল প্রদেশ ইনল্যান্ড, লায়ন্স, এবং টাইটানস যেমন দল প্রথম শ্রেণীর ক্রিকেটে খেলেছেন। তাঁর ব্যাটিং শৈলী ডানহাতি এবং তিনি তার ধীর বাঁহাতি চায়নাম্যান বোলার জন্য পরিচিত।
আল্লোপনিষদ্
আল্লাহ্‌ উপনিষদ্‌ বা আল্লোপনিষদ্‌ হল একটি ধর্মগ্রন্থ। এই গ্রন্থের প্রামাণ্যতা স্বীকৃত নয়। এটিকে অথর্ববেদের সঙ্গে যুক্ত এবং মুঘল সম্রাট আকবরের শাসনকালে রচিত বলে মনে করা হয়।
স্বামী দয়ানন্দ সরস্বতী তাঁর "সত্যার্থ প্রকাশ" গ্রন্থে বলেছেন যে, আল্লোপনিষদ উপনিষদ্‌ শাস্ত্রের অন্তর্ভুক্ত নয়। এমনকি এটি অথর্ববেদের সঙ্গেও যুক্ত নয়। এটি সম্ভবত মুখল যুগে (আকবরের শাসনকালে) রচিত হয়েছিল। এই উপনিষদে আকবরকে ঈশ্বরের দূত বলা হয়েছে।
ধর্মতত্ত্ববিদ আর. অনন্তকৃষ্ণ শাস্ত্রী লিখেছেন ভারতে মুসলমান শাসনকালে "আর্য পণ্ডিতরা শাস্তির হাত থেকে রক্ষা পেতে" এই গ্রন্থটি রচনা করেছিলেন। তিনি আরও বলেছেন যে, এই গ্রন্থটি "সাধারণ উপনিষদ্‌গুলির রচনাভঙ্গি অনুসরণ করে লেখা হয়নি" এবং এই গ্রন্থে ব্যবহৃত শব্দগুলি "শুনতে অনেকটি আরবির মতো।" ভট্টাচার্য ও সরকার আল্লোপনিষদ্‌কে "ইসলামি রচনা" হিসেবে চিহ্নিত করেছেন। তাঁদের মতে, আকবরের কোনো হিন্দু সভাসদ এটিকে "অথর্ববেদের একটি অপ্রামাণিক অধ্যায়" হিসেবে রচনা করেন। চার্লস এলিয়টের মতে, এই গ্রন্থটি সম্ভবত দিন-ই-ইলাহি ধর্মীয় আন্দোলনের সঙ্গে যুক্ত এবং "এবং একটি অণুকরণ মাত্র।" স্বামী বিবেকানন্দ লিখেছেন যে, আল্লোপনিষদ্‌ যে অনেক পরবর্তীকালের রচনা তার প্রমাণ রয়েছে। তিনি শুনেছিলেন আকবরের রাজত্বকালে হিন্দু ও মুসলমানের মধ্যে সুসম্পর্ক স্থাপনের উদ্দেশ্যে এই উপনিষদ্‌টি রচিত হয়েছিল। সদাশিবন লিখেছেন, আকবর যখন নতুন ধর্ম নিয়ে পরীক্ষানিরীক্ষা চালাচ্ছিলেন, তখন ব্রাহ্মণেরা তাঁর জন্য এই গ্রন্থটি রচনা করেন। দেবেন্দ্রনাথ ঠাকুর তাঁর আত্মজীবনীতে লিখেছেন, আকবরের রাজত্বকালে হিন্দুদের ইসলাম ধর্মে ধর্মান্তরিত করার উদ্দেশ্যে এই গ্রন্থটি রচিত হয়। বঙ্কিমচন্দ্র চট্টোপাধ্যায় লিখেছেন যে, আল্লোপনিষদ্‌ ছিল "ভারতের মুসলমান শাসকদের কিছু তোষামোদকারীর নির্লজ্জ রচনা।" আব্রাহাম ইর‍্যালি লিখেছেন যে, মুঘল যুগে হিন্দু ও মুসলমানদের মধ্যে কিছু আন্তঃসাংস্কৃতিক মেলবণ্ধনের উদ্যোগ। এর উদ্দেশ্য ছিল দুটি সম্প্রদায়কে কাছাকাছি আনা।
এলভিরা রসন দে ডেলপিয়ানে
ড. এলভিরা রসন দ্য ডেলপিয়ানে (; জন্ম: ১৯ এপ্রিল, ১৮৬৭ - মৃত্যু: ৪ জুন, ১৯৫৪) জুনিনে জন্মগ্রহণকারী বিখ্যাত আর্জেন্টেনীয় প্রমিলা ও নারী ভোটাধিকারের আন্দোলনকর্মী ছিলেন। বিবাহের পূর্বে তিনি এলভিরা রসন নামে পরিচিত ছিলেন। আর্জেন্টিনার ইতিহাসে দ্বিতীয় মহিলা হিসেবে চিকিৎসা বিজ্ঞানে ডিগ্রি লাভ করেন তিনি। মহিলা ও শিশুদের অধিকার রক্ষায় আজীবন সোচ্চার ছিলেন তিনি; যা তাঁকে 'আর্জেন্টিনার মহিলা অধিকারের মাতা' হিসেবে চিহ্নিত করেছে।
স্নাতক ডিগ্রি লাভের পর তিনি চিকিৎসক হিসেবে কাজ করতে শুরু করেন। ১৯০৭-১৯১৮ পর্যন্ত ডিপার্টামেন্টো ন্যাশিওন্যাল দ্য হাইজিন এবং ১৯১৯-১৯৩৪ পর্যন্ত কনসেজো ন্যাশিওন্যাল দ্য এদুকেসিওনে কাজ করেন। দেশের প্রথম বিদ্যালয় ক্যাফেটারিয়া প্রতিষ্ঠাসহ অনেকগুলো প্রকল্পে মনোনিবেশ ঘটান। ১৯১৯ সালে অ্যাসোসিয়েশন প্রো-ডেরেকস দ্য লা মুজের প্রতিষ্ঠায় অন্যতম প্রতিষ্ঠাতা ছিলেন। ১৯২০ থেকে ১৯২২ পর্যন্ত স্বাস্থ্য বিষয়ক অধ্যাপক ও ১৯২০-২২ মেয়াদে সামরিক অনাথ সন্তানদের জাতীয় গৃহের শিশু সেবার দায়িত্বে ছিলেন। ১৯১৬ সালে আসপালাতার ভ্যাকেশন কলোনিতে অবস্থিত অসুস্থ মহিলা শিক্ষকদের বিশ্রাম গৃহের প্রথম সংগঠক ও পরিচালক মনোনীত হয়েছিলেন। ১৯০৭ থেকে ১৯১৮ পর্যন্ত সময়কালে জাতীয় স্বাস্থ্য অধিদপ্তরের চিকিৎসক পরিদর্শকের দায়িত্ব পালন করেন। এছাড়াও, ১৯১৯-১৯৩৪ সময়কালে জাতীয় শিক্ষা কাউন্সিলের দায়িত্বে ছিলেন এলভিরা।
আর্জেন্টিনায় মহিলাদের অধিকারের বিষয়ে সোচ্চার থেকে ১৯০৫ সালে সেন্ট্রো ফেমিনিস্টা গঠন করেন যা পরবর্তীকালে সেন্ট্রো জুয়ানা ম্যানুয়েলা গরিত্তি নামে পরিচিতি পায়। ১৯১০ সালে মহিলাদের সাধারণ কোড প্রবর্তনে অগ্রদূতের পরিচয় দেন নিজেকে। সেলক্ষ্যে অ্যাসোসিয়াশিও প্রো-ডেরেকস দ্য লা মুজের; আর্জেন্টাইন লেখক আলফনসিনা স্তরনিসহ অনেকেই তাঁর সাথে একাত্মতা পোষণ করে কাজ করেন।
তাঁর বর্ণাঢ্য কর্মময় জীবনের উল্লেখযোগ্য অর্জন ছিল জাতীয় মহিলা কাউন্সিল গঠন করা। ১৯১০ সালে বুয়েনস আয়ার্সে অনুষ্ঠিত প্রথমবারের মতো আন্তর্জাতিক মহিলা কংগ্রেসে অংশগ্রহণ করেন তিনি। সমাজবিজ্ঞান, আইন ও শিক্ষা বিষয়ে অগ্রণী ভূমিকা পালন করেন। ১৯১০ সালে মাতৃসদন জুয়ানা গরিত্তি গঠন করেন। ১৯১৯ সালে মহিলা অধিকার সংস্থা গঠন করেন। বিদ্যালয়ে বাধ্যতামূলকভাবে এক গ্লাস দুধ পান করার প্রচলন ঘটান। এছাড়াও, বিদ্যালয় গৃহে মহিলাদের মর্যাদা ও অবস্থান বিষয়ে অনেকগুলো নিবন্ধ রচনা করেন এলভিরা।
সম্ভ্রান্ত পরিবারের সন্তান তিনি। বাবা গ্রিগোরিও ফানেসকে আর্জেন্টিনার ইতিহাসের জনকরূপে আখ্যায়িত করা হয়ে থাকে। এলভিরা বুয়েনস আয়ার্সে পড়াশোনা করেন। এরপর ২৯ সেপ্টেম্বর, ১৮৯২ তারিখে বুয়েনস আয়ার্স বিশ্ববিদ্যালয় থেকে চিকিৎসাশাস্ত্রে ডক্টরাল ডিগ্রি লাভ করেন। তাঁর ডক্টরাল অভিসন্দর্ভ ছিল মহিলাদের স্বাস্থ্য সমস্যা সম্পর্কীয় যা আর্জেন্টিনার সুপরিচিত চিকিৎসক গ্রিগোরিও আরাওজ আলফারো কর্তৃক স্বীকৃতি পায়। এরপূর্বে তিনি ইকোল নরম্যাল দ্য মেন্দোজা থেকে শিক্ষায় সার্টিফিকেট পান ও চিকিৎসাশাস্ত্রে অধ্যয়নের পূর্বে এক বছর শিক্ষকতা পেশায় কাজ করেন। এক বছর পূর্বে ডক্টর ম্যানুয়েল ডেলপিয়ানের সাথে পরিণয়সূত্রে আবদ্ধ হন। এ দম্পতির সংসারে সাত সন্তান জন্মগ্রহণ করে।
অলিম্পিকে গুয়াতেমালা
গুয়াতেমালা প্রথম অলিম্পিক গেমসে অংশগ্রহণ করে ১৯৫২ সালে, কিন্তু পরের তিনটি গেমসে অংশগ্রহণ করতে পারেনি। ১৯৬৮ গ্রীষ্মকালীন গেমসে গুয়াতেমালা পুনরায় ফিরে আসে এবং তারপরের সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। শীতকালীন গেমসের মধ্যে একমাত্র ১৯৮৮ শীতকালীন অলিম্পিকে অংশগ্রহণ করেছিল।
গুয়াতেমালা প্রথম ও একমাত্র পদক জিতে ২০১২ গ্রীষ্মকালীন অলিম্পিকে, যাতে এরিক বার্রোন্ডো পুরুষদের ২০ কিলোমিটার দৌড়বাজীতে রৌপ্য জিতেছিল।
গুয়াতেমালার জাতীয় অলিম্পিক কমিটি ১৯৪৭ সালে গঠিত হয় এবং একই বছর আন্তর্জাতিক অলিম্পিক কমিটির স্বীকৃতি লাভ করে।
হার্মিনিয়া ব্রুমানা
হার্মিনিয়া কাতালিনা ব্রুমানা (; জন্ম: ১২ সেপ্টেম্বর, ১৮৯৭ - মৃত্যু: ৯ জানুয়ারি, ১৯৫৪) পিগু এলাকায় জন্মগ্রহণকারী বিশিষ্ট আর্জেন্টেনীয় প্রমিলা শিক্ষক, লেখক, সাংবাদিক ও নাট্যকার ছিলেন। সর্বোপরি তিনি সমাজতান্ত্রিক ভাবধারা ও অরাজকতায় দীক্ষিত নারীবাদী কর্মী হিসেবে পরিচিতি পেয়েছেন। তিনি সর্বমোট নয়টি গ্রন্থ লিখেছেন। এছাড়াও, এগারোটি নাটক লিখলেও তিনটি প্রকাশিত হয়েছিল। মান্ডো আর্জেন্টিনো, এল হোগার এবং লা ন্যাসিওনসহ বিভিন্ন সাময়িকীতে প্রবন্ধ লিখেছেন হার্মিনিয়া ব্রুমানা। তিনি সক্রিয়ভাবে সমাজতান্ত্রিক আন্দোলনের সাথে নিজেকে ওতপ্রোতভাবে জড়িয়ে রেখেছিলেন। যদিও তাঁর চিন্তাধারা নৈরাজ্যবাদের কাছাকাছি ছিল, তবুও তিনিরাফায়েল বারেতের শিষ্য হিসেবে বিবেচিত হতেন।
বুয়েন্স আয়ার্সের দক্ষিণে পিগু শহরে ইতালীয় অভিবাসী দম্পতির সংসারে তাঁর জন্ম। ১৯১৬ সালে নরমাল স্কুল অলাভারিয়ায় মাধ্যমিক শিক্ষা সম্পন্ন করেন। নিজ শহর পিগুতেই প্রাথমিক শিক্ষিকা হিসেবে যোগদান করেন।
১৯১৭ সালে পিগু সাময়িকী প্রতিষ্ঠা করেন। ১৯১৮ সালে তিনি তাঁর প্রথম গ্রন্থ প্রকাশ করেন যাতে ছাত্র, পালাব্রিতাসরা পড়াশোনায় উদ্বুদ্ধ হয়। ১৯২১ সালে ঐ বাড়ীতে সমাজতান্ত্রিক নেতা হুয়ান অ্যান্টোনিও সোলারির সাথে পরিচিত হন ও বুয়েন্স আয়ার্সে বসবাস করতে থাকেন।
বৃহত্তর বুয়েন্স আয়ার্স ও ক্যাপিটাল ফেডারেলের অনেকগুলো বিদ্যালয়ে শিক্ষকতা করেন তিনি। ১৯২৩ সালে দ্বিতীয় পুস্তক হেড অব ওম্যান প্রকাশ করেন। এ পুস্তককে হার্মিনিয়া সোলারি মহিলাদেরকে ঘিরে, মহিলাদের উদ্দেশ্য করে লিখেছেন যা তাঁর সাহিত্যের প্রধান উপাদান ও সক্রিয়তার পরিচয়জ্ঞাপক ছিল। বইয়ে তিনি বিভিন্ন সাধারণ প্রয়োজনীয় বিষয় যেমন - মহিলাদের আত্ম-কথন ও তাঁদের নিজস্ব স্বাধীনতার অর্থ প্রকাশ ঘটিয়েছেন।
১৯২৯ থেকে ১৯৩৯ সালের মধ্যে পরবর্তী দশ বছরে তিনি আরও পাঁচটি বই প্রকাশ করেন। সেগুলো হচ্ছে - মোজাইক (১৯২৯), ক্রেন (১৯৩১), কালার্ড চকস (১৯৩২), লেটার্স টু আর্জেন্টাইন ওম্যান (১৯৩৬) এবং আওয়ার ম্যান (১৯৩৯)। ব্রুমানা তাঁর বইগুলোয় নারীদের অধিকারের জন্য সংগ্রাম, মুক্ত ভালোবাসার অধিকার, বিবাহ-বিচ্ছেদের অধিকার, সামাজিক ন্যায়বিচার, দরিদ্র শিশুদের বিদ্যালয়ে উপস্থিতির সীমাবদ্ধতা সম্পর্কে তুলে ধরেছেন। ঐ দশকে ব্রাগাদোর বন্দীদের মুক্তির বিষয়ে প্রচারণামূলক কাজেও নিবেদিত প্রাণ ছিলেন। তিন যুব নৈরাজ্যবাদী পাস্কুয়ে ভুট্টো, রেকলাস দ্য দিয়াগো এবং সান্তিয়াগো মাইনিনি'র উপর ব্যাপক নির্যাতন করা হয় ও ১৯৩১ সালে তাঁদেরকে হত্যার অভিযোগে দোষীসাব্যস্ত করা হয়েছিল।
১৯৪১ সালে প্রাপ্তবয়স্কদের জন্য বুয়েন্স আয়ার্স শহরে স্কুল নং ৬ (ফিৎজ রয় ১৭১, বর্তমান বিদ্যালয় ১২; ডিই১৪) গঠনের জন্য কাজ করেন। সেখানে তিনি ব্যবহারিক বিষয়ে শিক্ষকতা করেন। তাঁর মৃত্যুর পর বিদ্যালয়টির পুণঃনামকরণ হয় হার্মিনিয়া ব্রুমানা নামে। মৃত্যুকালীন তিনি হার্মিনিয়া ব্রুমানা ফ্রেন্ডস সোসাইটি প্রতিষ্ঠা করেছিলেন। এ সংস্থার মাধ্যমে ১৯৫৮ সালে তাঁর পূর্ণাঙ্গ সাহিত্যিক কাজগুলো প্রকাশ করা হয়েছিল। মৃত্যুর দশ বছর পর আইডিওলজি ও হার্মিনিয়া ব্রুমানার উপস্থিতি শীর্ষক গ্রন্থ প্রকাশ করা হয়। বেশ কিছু রাস্তা, স্কোয়ার, গ্রন্থাগার ও আর্জেন্টিনার শিক্ষা প্রতিষ্ঠানে তার নাম প্রতিষ্ঠিত হয়ে আছে।
চুয়াডাঙ্গা সরকারি কলেজ
চুয়াডাঙ্গা সরকারি কলেজ বাংলাদেশের চুয়াডাঙ্গা জেলার একটি ঐতিহ্যবাহী শিক্ষা প্রতিষ্ঠান। চুয়াডাঙ্গা শহরের অভ্যন্তরে সুন্দর ও মনোরম পরিবেশে প্রায় ১৩ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। আগস্ট ১, ১৯৬২ সালে কলেজটি প্রতিষ্ঠা করা হয়।
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্তপরিবেশে চুয়াডা্ঙ্গা সরকারি কলেজে অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্য্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স্ চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স্ চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ্ থেকে অনার্স্ কোর্স্ ও ২০১৪ সালে মাস্টার্স চালু হয়।
চুয়াডাঙ্গা সরকারি কলেজ প্রায় ১৩ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা জন কলেজটিতে ৭টি ভবন আছে। ছাত্র-ছাত্রীদের খেলার জন্য দৃষ্টিনন্দন খেলার মাঠ ও একটি পুকুর আছে। ১টি ছাত্র হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মীনার অবস্থিত।
পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজ সেবা মূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ সুন্দর চত্বর হাজার হাজার শিক্ষার্থীর কলাতানে মুখরিত হয়ে ওঠে।
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে সাতটি ভবন।
চুয়াডাঙ্গা সরকারি কলেজর মোট জমির পরিমাণ ১৩ একর।
চুয়াডাঙ্গা সরকারি কলেজর মোট ছাত্র-ছাত্রীর সংখ্যা ৮,৭১৬ জন।
৭৪ জন শিক্ষক দ্বারা চুয়াডাঙ্গা সরকারি কলেজর কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণীবিদ্যা, রসায়ন, বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।
বিএনসিসি, রোভার, রেডক্রিসেন্ট, ইত্যাদি।
উকবা ইবনে নাফি
উকবা ইবনে নাফি (, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন।
উকবা ছিলেন আমর ইবনুল আসের ভ্রাতুষ্পুত্র। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় আল-ফিহরি পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা।
আমর ইবনুল আসের উত্তর আফ্রিকা অভিযানের সময় উকবা ইবনে নাফি তার সাথে অংশগ্রহণ করেছেন। তিনি প্রথমে বারকা শহর জয়ে অংশ নেন এবং ৬৪৪ সালে ত্রিপলিতানিয়া পৌছান। ৬৭০ সালে তিনি কমান্ডার হিসেবে তিনি একটি বাহিনীর নেতৃত্ব দেন। এই বাহিনী মিশরীয় মরুভূমি অতিক্রম করে এবং যাত্রাপথে নিয়মিত বিরতিতে সামরিক ছাউনি স্থাপন করে। বর্তমান তিউনিসিয়ায় তিনি বর্তমান তিউনিস থেকে ১৬০কিমি দক্ষিণে কাইরুয়ান শহর স্থাপন করেন। এই শহর পরবর্তীতে তার সামরিক কর্মকাণ্ডের ঘাটি হিসেবে ব্যবহৃত হয়েছে।
৬৮৩ সালে বিসক্রার নিকটে বার্বা‌র খ্রিষ্টান রাজা কুসাইলার দ্বারা উকবা ইবনে নাফি আক্রান্ত ও নিহত হন। তার সেনাবাহিনী কাইরুয়ান ত্যাগ করে বারকায় পিছু হটে তবে ৬৮৮ সালে শহরটি পুনরায় অধিকার করা হয়।
উথলী মাধ্যমিক বিদ্যালয়
উথলী মাধ্যমিক বিদ্যালয় চুয়াডাঙ্গা জেলার জীবননগর উপজেলার উথলী ইউনিয়নের অবস্থিত একটি মাধ্যমিক বিদ্যালয়। বিদ্যালয়টি ১৯৫৯ সালে প্র্রতিষ্ঠিত হয়।
উথলী মাধ্যমিক বিদ্যালয় ১৯৫৯ সালে প্রতিষ্ঠা করা হয়। ১৯৬৯ এ এখানে শহীদদের স্মৃতির জন্য শহীদ মিনার তৈরি করা হয়। যা ছিল পাকিস্তানদের চোখের কাটা। পাকিস্তানিরা সেই মিনার ভেঙে দেয়। পরবর্তীতে আবার নতুন শহীদ মিনার তৈরি করা হয়।
এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৫ সালের এসএসসি পরীক্ষায় তিনজন শিক্ষার্থী জিপিএ ৫ পেয়েছে।
২০০৯ সালে উথলী মাধ্যমিক বিদ্যালয় এর তর্ক-বিতর্ক ক্লাব সংগঠিত হয়। 
উথলী মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরিক্ষা অনুষ্ঠিত করা হয়।
হাবীবুল্লাহ্‌ বাহার কলেজ
হাবীবুল্লাহ্‌ বাহার কলেজ ঢাকার শান্তিনগর এলাকায় অবস্থিত। এটি একটি ঐতিহ্যবাহী কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ১৬টি বিষয়ে স্নাতক (সম্মান) এবং ৯টি বিষয়ে মাস্টার্স কোর্স এবং বিবিএ প্রফেশনাল কোর্স ও কম্পিউটার বিজ্ঞান ও প্রকৌশল বিষয়ে অনার্স চালু রয়েছে।। কলেজটি জাতীয় বিশ্ববিদ্যালয় অধিভুক্ত।
ব্রাজিলীয় আদিবাসী
ব্রাজিলের আদিবাসী জনগোষ্ঠী (), বা ব্রাজিলের আদিবাসী (), ব্রাজিলে বসবাসরত বৃহৎসংখ্যক স্বতন্ত্র জাতিগোষ্ঠীর সম্মিলিত দল। প্রায় ১৫০০ সালে ইউরোপীয় জনবসতি গড়ে উঠলে এ আদিবাসী জনগোষ্ঠী অদ্যাবধি বসবাস করে আসছে। ক্রিস্টোফার কলম্বাস ভেবেছিলেন তিনি বোধহয় ইস্ট ইন্ডিজে পৌঁছেছেন। খুব সম্ভবতঃ ভাস্কো দা গামা ভারত মহাসাগরের নৌপথ ব্যবহার করে ভারতীয় উপমহাদেশে পৌঁছানোকালে তাঁরা ব্রাজিলে পৌঁছেন।
নতুন বিশ্বের লোকদের চিহ্নিত করতে 'ইন্ডিওস' শব্দ ব্যবহার করা হয়। অদ্যাবধি পর্তুগিজ ভাষায় তাঁদেরকে পরিচিতি ঘটানো হয়ে থাকে। অন্যদিকে, ভারত উপমহাদেশে অবস্থানকারী ভারতীয়দেরকে 'ইন্ডিয়ানোস' নামে ডাকা হয় মূলতঃ উভয় জনগোষ্ঠীকে পৃথক করতে।
ইউরোপীয়দের সাথে যোগাযোগ ব্যবস্থা গড়ে উঠলে আদিবাসী ব্যক্তিদেরকে বিশেষ করে অর্ধ-নোমাডিক উপজাতি ব্যক্তিদেরকে শিকার, মৎস্য শিকার, শিকারে অংশগ্রহণ ও কৃষিকর্মে অভিবাসনের ক্ষেত্রে নেয়া হয়। ষোড়শ শতকে প্রায় ২০০০ জাতি ও উপজাতি থাকলেও ইউরোপীয়দের নিবাস গড়ে উঠলে অনেক আদি জনগোষ্ঠী বিলুপ্তির দিকে চলে যায়। তাঁদের অনেকেই ব্রাজিলীয় জনস্রোতের সাথে মিশে যায়।
ইউরোপীয় রোগ-ব্যাধির সংক্রমণের ফলে অগণিত আদিবাসী মৃত্যুর কোলে ঢলে পড়েন। ১৯৯৭ সালের তথ্য মোতাবেক জানা যায়, প্রাক-কলাম্বিয়ান যুগে প্রায় ২০০ উপজাতির প্রায় তিন লক্ষ আদিবাসী মৃত্যুবরণ করেছিলেন। তবে, শহরে অবস্থানকারী আদিবাসীদেরকে যুক্ত করলে এ সংখ্যাটি আরও বেশী হবে। এক পরিসংখানে দেখা যায় যে, ১৮৮টি প্রচলিত আদি ভাষাভাষীর ১৫৫,০০০ লোক কথা বলে থাকেন।
১৮ জানুয়ারি, ২০০৭ তারিখে ফুনাই এক প্রতিবেদনে জানায়, বর্তমানে ব্রাজিলে ৬৭টি পৃথক উপজাতি বাস করছে যাদের সাথে সভ্য সমাজের কোন যোগাযোগ নেই। এরফলে, নিউগিনিকে অতিক্রম করে ব্রাজিলে সর্বাধিকসংখ্যক আদিবাসী রয়েছে যারা জনবিচ্ছিন্ন রয়েছে।
ব্রাজিলীয় আদিবাসীরা তামাক, কাসাভা ও অন্যান্য শস্য চিকিৎসাশাস্ত্রে ব্যবহার করে অবদান রাখছেন যা বিশ্বের চিকিৎসাকর্মে বিভিন্ন ফার্মাসিউটিক্যাল কর্পোরেশন, আসবাবপত্র ও সাংস্কৃতিক কর্মকাণ্ডে ব্যবহৃত হচ্ছে।
২০১০ সালে আইবিজিই পরিচালিত সর্বশেষ জরীপে প্রায় ৮১৭,০০০ ব্রাজিলীয় নিজেদেরকে আদিবাসী হিসেবে দাবী করেন।
পূর্ণাঙ্গ তালিকার জন্য ব্রাজিলীয় আদিবাসীদের তালিকা দেখুন
মকসুদ জামিল মিন্টু
মকসুদ জামিল মিন্টু একজন বাংলাদেশী সুরকার এবং সঙ্গীত পরিচালক। প্রখ্যাত বাংলাদেশী সাহিত্যিক ও চলচ্চিত্রকার হুমায়ূন আহমেদের চলচ্চিত্রের গানে তার সঙ্গীতায়োজন বিশেষভাবে প্রশংসনীয়। হুমায়ূন আহমেদের রচনা ও পরিচালনায় নির্মিত শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত জাতীয় চলচ্চিত্র পুরস্কার ও বাচসাস চলচ্চিত্র পুরস্কার অর্জন করেন।
মকসুদ জামিল মিন্টু বাংলাদেশের ঢাকা জেলায় জন্মগ্রহন করেন। তার বাবা মোহাম্মদ মাহফুজ উল্লাহ ছিলেন একজন সাংবাদিক। সাংবাদিকতায় অবদানের জন্য তিনি বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক অর্জন করেন।
মকসুদ জামিল মিন্টুর সঙ্গীত জীবন শুরু হয় ১৯৭৯ সালে বাংলাদেশ টেলিভিশনের জন্য গীটার বাজানোর মধ্য দিয়ে। কয়েক বছর পর তিনি কীবোর্ড বাজানো শুরু করেন। ১৯৮২ সালে তিনি সুরকার ও সঙ্গীত পরিচালক আহমেদ ইমতিয়াজ বুলবুলের সাথে চলচ্চিত্রে কাজ শুরু করেন। তিনি প্রথম "মেঘ বিজলী বাদল" চলচ্চিত্রের জন্য গীটার বাজান। সে বছরই এন্ড্রু কিশোর তার সুরে কণ্ঠ দিয়ে একটি অ্যালবাম বের করার প্রস্তাব দেন। সেই সুরকৃত গানগুলি ১৯৯২ সালে অ্যালবাম আকারে বাজারে আসে। ১৯৮৬ সালে তার সুরে ও সঙ্গীতায়োজনে শেখ ইশতিয়াকের কণ্ঠে "নন্দিতা" অ্যালবাম বের হয়। এই অ্যালবামের "নীলাঞ্জনা", "আমার মনের ফুলদানিতে" গানগুলো জনপ্রিয়তা লাভ করে।
১৯৮৮ সালে প্রথম আল মনসুর পরিচালিত "যেখানে দেখিবে ছাই" নাটকের আবহ সঙ্গীত পরিচালনা করেন। নব্বইয়ের দশকের শুরুতে তিনি হুমায়ূন আহমেদ পরিচালিত নাটকে আবহ সঙ্গীত পরিচালনা করেন এবং তার পর থেকে হুমায়ূন আহমেদের প্রায় সকল চলচ্চিত্রে তিনি সঙ্গীত পরিচালনা করেন। তবে তার চলচ্চিত্রে সঙ্গীত পরিচালনা শুরু হয় মতিন রহমান পরিচালিত "আগুন জ্বালো" চলচ্চিত্র দিয়ে। ১৯৯৯ সালে শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত অর্জন করেন জাতীয় চলচ্চিত্র পুরস্কার। এই ছায়াছবির সুবীর নন্দীর কণ্ঠে "একটা ছিল সোনার কন্যা" গানটি দর্শক সমাদৃত হয়। এরপর তিনি হুমায়ূন আহমেদ পরিচালিত দুই দুয়ারী, চন্দ্রকথা, ও শ্যমল ছায়া চলচ্চিত্রের গানের সুর ও সঙ্গীত পরিচালনা করেন। তিনি হুমায়ূন আহমেদ পরিচালিত সর্বশেষ চলচ্চিত্র ঘেটুপুত্র কমলার একটি গানের সুর ও আরও চারটি গানের সঙ্গীত পরিচালনা করেন।
পেশাওয়ারের যুদ্ধ (১০০১)
পেশাওয়ারের যুদ্ধ ১০০১ সালের ২৭ নভেম্বর পেশাওয়ারের নিকটে সুলতান মাহমুদ গজনভি ও জয়পালের বাহিনীর মধ্যে সংঘটিত হয়। যুদ্ধে জয়পাল পরাজিত ও বন্দী হন। পরে তিনি অপমানিত বোধ করে চিতার আগুনে ঝাপ দিয়ে আত্মহত্যা করেন। এই বিজয় ছিল সুলতান মাহমুদের অন্যতম প্রধান বিজয়।
সবুক্তগিন কান্দাহার জয় করার পর হিন্দু শাহি রাজ্যের সাথে তার লড়াই হয়। হিন্দু শাহি শাসক জয়পাল সবুক্তগিনকে আক্রমণ করার পর পরাজিত হন। পরবর্তীতে তিনি ১,০০,০০০ সৈনিকের বাহিনী নিয়ে পুনরায় আক্রমণ করেন কিন্তু পরাজিত হন। লাগমান বিধ্বস্ত হয় এবং কাবুল ও জালালাবাদ গজনভিদের অধিকারে আসে। ৯৯৭ সালে মাহমুদ গজনভি সিংহাসনে বসেন। ১০০১ সালে তিনি ১৫,০০০ অশ্বারোহী এবং আফগান ও গাজিদের বড় সেনাদল নিয়ে পেশাওয়ার পৌছান।
আল-উতবি রচিত "তারিখ ইয়ামিনি" গ্রন্থে গজনভি ও শাহি রাজ্যের লড়াইয়ের বিবরণ রয়েছে। আল-উতবির মতে মাহমুদ পেশাওয়ারে পৌছার পর শহরের বাইরে তাবু স্থাপন করেন। অতিরিক্ত সৈনিকের অপেক্ষায় জয়পাল আক্রমনে দেরী করছিলেন। এরপর মাহমুদ আক্রমণের সিদ্ধান্ত নেন। জয়পাল তার অশ্বারোহী ও হস্তীবাহিনীকে আক্রমণের জন্য পরিচালনা করেন কিন্তু তার বাহিনী পরাজিত হয়। জয়পাল সপরিবারে বন্দী হন।
বড় অঙ্কের মুক্তিপণের বিনিময়ে জয়পালের পরিবারের সদস্যদের ছেড়ে দেয়া হয়। কিন্তু পরাজয়ের কারণে জয়পাল অপমানিত বোধ করে এবং চিতার আগুনে ঝাপ দিয়ে আত্মহত্যা করেন।
পরবর্তীতে মাহমুদ সিন্ধু অঞ্চল জয় করেন এবং ১০০৯ সালে জয়পালের পুত্র আনন্দপালকে যুদ্ধে পরাজিত করেন। এরপর তিনি লাহোর ও মুলতান জয় করেন।
সুলতান খান (সংগীতশিল্পী)
উস্তাদ সুলতান খান () (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়।
সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন।
তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়।
তার স্ত্রীর নাম বানু। তার এক ছেলে সাবির খান, যিনি তাঁর শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তাঁর ভাই নিয়াজ আহমেদ খান একজন সেতার বাদক। তাঁর নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক।
পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল।
সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন।
তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তাঁর জানাযার নামাজ রাজস্থানের যোধপুরে তাঁর নিজ গ্রামে অনুষ্ঠিত হয়।
ওভিড
পুবলিয়ুস ওভিডিয়াস নাসো (; ২০ মার্চ, ৪৩ খ্রীষ্ট-পূর্ব – ১৭/১৮ খ্রিষ্টাব্দ), যিনি ইংরেজিতে “ওভিড” () নামে পরিচিত, ছিলেন একজন রোমান কবি। তিনি ভের্গিল এবং হোরাসের সমসাময়িক ছিলেন। তাদের তিনজনকে প্রায়ই একত্রে লাতিন সাহিত্যের প্রধান কবি হিসেবে উল্লেখ করা হয়। রোমান সাম্রাজ্য পন্ডিত কুইন্টিলিয়ানের মতে ওভিড ছিলেন সর্বশেষ লাতিন প্রেম শোকগাথা রচয়িতা। তিনি ব্যাপক জনপ্রিয়তা লাভ করেছিলেন কিন্তু একটি রহস্যময় কারণে সম্রাট আউগুস্তুস তাকে কৃষ্ণ সাগরের কাছাকাছি একটি প্রত্যন্ত এলাকায় নির্বাসনে পাঠান যেখানে তিনি মৃত্যুবরণ করেন। ওভিড নিজেই তার নির্বাসনকে "কারমেন এত এরর" বা “একটি কবিতা এবং একটি ভুল” হিসেবে উল্লেখ করেছেন।
রোমের প্রথম প্রভাবশালী এ কবি তার লেখালেখি শুরু করেন আউগুস্তুসের আমলে। ওভিড বর্তমান যুগে সর্বাধিক পরিচিত মেটামরফসিসের জন্য যা ১৫ বই ধরে বিস্তৃত ধারাবাহিক পৌরাণিক কাহিনী।
হামবার্তো ফার্নান্দেজ মোরান
হামবার্তো ফার্নান্দেজ-মোরান ভিলালোবস (; জন্ম: ১৮ ফেব্রুয়ারি, ১৯২৪ - মৃত্যু: ১৭ মার্চ, ১৯৯৯) মারাকাইবো এলাকায় জন্মগ্রহণকারী বিখ্যাত ভেনেজুয়েলীয় গবেষক ও বিজ্ঞানী ছিলেন। হীরের চাকু বা অস্ত্র চিকিৎসা কার্যোপযোগী ক্ষুদ্র ছুড়ি উদ্ভাবন করেন। সুপার কন্ডাক্টিং প্রযুক্তিভিত্তিক ইলেকট্রন মাইক্রোস্কোপের জন্য ইলেক্ট্রা ম্যাগনেটিক ল্যান্সের উল্লেখযোগ্য উন্নয়ন ঘটান হামবার্তো ফার্নান্দেজ মোরান। এছাড়াও অন্যান্য বৈজ্ঞানিক কর্মকাণ্ডে নিজেকে সম্পৃক্ত করেছেন তিনি। বিভিন্ন বৈজ্ঞানিক সাময়িকীতে তাঁর অনেকগুলো নিবন্ধ প্রকাশিত হয়েছে যাতে নাসার অ্যাপলো অভিযানসহ বিভিন্ন বিষয়ে আগ্রহ লক্ষ্য করা গেছে।
১৯৪৪ সালে জার্মানির মিউনিখ বিশ্ববিদ্যালয় থেকে চিকিৎসা বিষয়ে অধ্যয়ন করেন। ইলেকট্রন মাইক্রোস্কোপের উন্নয়নে অংশ নেন তিনি। বিশ্বের প্রথম ব্যক্তি হিসেবে ক্রায়ো-আল্ট্রামাইক্রোটমির ধারণা তুলে ধরেছিলেন। অ্যাঞ্জেল জলপ্রপাত এলাকা উড্ডয়ন শেষে নিজ দেশ ভেনেজুয়েলায় ফিরে জলপ্রপাতের নিরবিচ্ছিন্ন বহমান ধারায় উজ্জীবিত হয়ে হীরের চাকু উদ্ভাবন করেন। ড. ফার্নান্দেজ-মোরান ভেনেজুয়েলিয়ান ইনস্টিটিউট ফর নিউরোলজিক্যাল এন্ড ব্রেইন স্টাডিজ প্রতিষ্ঠা করেন যা বর্তমানে ভেনেজুয়েলিয়ান ইনস্টিটিউট অব সায়েন্টিফিক রিসার্চ নামে পরিচিতি পাচ্ছে।
মার্কোস পেরেজ জিমেনেজ সরকারের শেষ বছরে বিজ্ঞান মন্ত্রী হিসেবে নিযুক্ত হন। কিন্তু ১৯৫৮ সালে স্বৈরশাসনের অবসান ঘটলে তাঁকে দেশান্তরী হতে হয়। নাসার অ্যাপোলো প্রকল্পে কাজ করেন। এছাড়াও এমআইটি, শিকাগো বিশ্ববিদ্যালয় ও স্টকহোম বিশ্ববিদ্যালয়সহ বেশ কয়েকটি শিক্ষা প্রতিষ্ঠানে শিক্ষকতা করেন। ১৯৮৬ সালে ন্যাশনাল লাইব্রেরি অব মেডিসিনে একগুচ্ছ কাগজপত্র দান করেন।
মার্কিন যুক্তরাষ্ট্রে অবস্থানকালে তাঁকে নোবেল পুরস্কারের জন্য মনোনয়ন দেয়া হলেও মার্কিন নাগরিকত্ব গ্রহণ করতে হবে ধারণা করে মনোনয়ন বাদ দেন। কেননা তিনি ভেনেজুয়েলার নাগরিকত্ব ধারণ করছিলেন। আন্না নাম্নী এক সুইডিশ রমণীর পাণিগ্রহণ করেন। এ দম্পতির সংসারে ব্রিজিডা এলিনা ও ভেরোনিকা নাম্নী দুই কন্যা রয়েছে। তাঁর মৃত্যুর পর দ্বিতীয় জন্মভূমি সুইডেনের স্টকহোমে সমাহিত করা হয়।১৯৬৭ সালে হীরের চাকু উদ্ভাবনের প্রেক্ষিতে জন স্কট পুরস্কার লাভ করেন। এছাড়াও পোলার স্টার অর্ডার নাইট, মন্ট্রিল বিশ্ববিদ্যালয়ের ক্লদ বার্নার্ড পদক ও ক্যামব্রিজ বিশ্ববিদ্যালয়ের বার্ষিক মেডিক্যাল পুরস্কার পান।
ভরণী
ভরণী ভারতীয় জ্যোতির্বিজ্ঞান অনুসারে ২৮টি নক্ষত্রের দ্বিতীয় সদস্যা। ভরণী সৈন্ধান্তিক পরিচিতি । প্রাচীন ঋগ্বেদএর ঋষিরা একে ডাকতো 'যম , 'সংযম , 'সংবরন বা 'বিবস্বান নামে । আধুনিক জ্যোতির্বিজ্ঞান অনুসারে এই নক্ষত্রের প্রধানা একচল্লিশিনী আর তার সঙ্গিনী পঁয়ত্রিশিনী ও ঊনচল্লিশিনী ।
ঋগ্বেদ-এর ১০ম মন্ডলস্থ ১০ম সূক্তে যমকে ঋষি হিসেবে পাওয়া যায়। এ সূক্তে সহঋষিকা ও সহোদরা যমীর সাথে যম এক-থেকে-বহু মানব/মানবী সৃজনের প্রাথমিক সমস্যা নিয়ে তর্কান্তে সহোদরার সন্তানার্থে সহবাস প্রার্থণা প্রত্যাখ্যান করে। ১০.১৪ সূক্তে যমকে ঋষি ব'লে উল্লেখ করা হলেও প্রধানত সায়ন-এর ব্যাখ্যানুসারী রমেশচন্দ্র দত্ত প্রমুখদের অনুবাদ পাঠে স্পষ্টতই বোঝা যায় যে যম এ সূক্ত-রচয়িতা নয় বরং প্রার্থ্য, অজানা ঋষি জানাচ্ছে যে বিবস্বানপুত্র যমকে হোমদ্রব্য দিয়ে সেব (যেহেতু) সে সৎকর্মীদের (পারলৌকিক) সুখের দেশে নিয়ে যায়, অনেকের পথ পরিষ্কার ক'রে দেয় আর তার কাছেই সকল লোক যায়।
লাগারি হাসান চেলেবি
লাগারি হাসান চেলেবি ছিলেন একজন উসমানীয় বৈমানিক। পর্যটক এভলিয়া চেলেবির বর্ণনা অনুযায়ী তিনি সফলভাবে একটি রকেট উৎক্ষেপণ করেছিলেন।
এভলিয়া চেলেবি বর্ণনা করেছেন যে ১৬৩৩ সালে লাগারি হাসান চেলেবি ৫০ ওক্কা (১৪০ পাউন্ড) বারুদ ব্যবহার করে সারাইবুরনু থেকে একটি ৭ পাখাবিশিষ্ট রকেট উৎক্ষেপণ করেছেন। বলা হয় যে সুলতান চতুর্থ মুরাদের কন্যার জন্মের সময় এই উৎক্ষেপণটি সংঘটিত হয়েছিল। এভলিয়া চেলেবি লিখেছেন উৎক্ষেপণের পূর্বে লাগারি বলেছেন "আমার সুলতান! রহমতপ্রাপ্ত হন, আমি ঈসার সাথে কথা বলতে যাচ্ছি!"; রকেট চড়ার পর তিনি সমুদ্রে অবতরণ করে সাতরে তীরে আসেন এবং কৌতুক করে বলেন "আমার সুলতান! ঈসা আপনাকে তার শুভেচ্ছা জানিয়েছেন!"; সুলতান তাকে পুরষ্কার হিসেবে রূপা প্রদান করেন এবং উসমানীয় সেনাবাহিনীতে সিপাহীর পদ প্রদান করেন।
এছাড়াও এভলিয়া চেলেবি লিখেছেন যে লাগারির ভাই হেজারফেন আহমেদ চেলেবি এক বছর পূর্বে গ্লাইডারে চড়ে আকাশে উড়েছেন।
১৯৯৬ সালের "ইস্তানবুল কানাতলারিমিন আলতিনদা" চলচ্চিত্রটি লাগারি হাসান চেলেবি ও তার ভাই হেজারফেন আহমেদ চেলেবির জীবনের উপর ভিত্তি করে নির্মিত হয়েছে।
ওয়াল্টার লুইন
ওয়াল্টার হেন্ড্রিক গোস্তাভ লুইন (জন্মঃ ২৯ জানুয়ারি, ১৯৩৬) একজন ডাচ জ্যোতির্পদার্থ বিজ্ঞানী এবং ম্যাসাচুসেট ইনষ্টিটিউট অব টেকনলজীর পদার্থ বিজ্ঞান বিভাগের প্রাক্তন অধ্যাপক। লুইন ১৯৬৫ সালে ডেল্ফট ইউনিভার্সিটি অব টেকনলজী থেকে নিউক্লিয় পদার্থ বিজ্ঞানে ডক্টরেট ডিগ্রী লাভ করেন। তিনি ১৯৬৬ সালের শুরু থেকে ম্যাসাচুসেট ইনষ্টিটিউট অব টেকনলজীর পদার্থ বিজ্ঞান বিভাগের অধ্যাপক হিসেবে যোগদান করে ২০০৯ সালে ৪৩ বছর অধ্যাপনার অবসান ঘটিয়ে অবসর গ্রহণ করেন।
জ্যোতির্পদার্থ বিজ্ঞানে লুইন এর অবদানসমূহের মধ্যে প্রথম ধীর গতির নিউট্রন ঘূৰ্ণন তারার মাধ্যমে সর্ব-আকাশ বেলুন নিরীক্ষণ এবং কৃত্রিম উপগ্রহ ও পর্যবেক্ষণের মাধ্যমে অনুসন্ধানী কাজে এক্স-রের উপস্থিতি নিয়ে গবেষণা অন্যতম। লুইন পাঠদানের জন্য পুরষ্কারে ভূষিত হয়েছেন এবং পদার্থ বিজ্ঞানের ওপর বক্তৃতা প্রদান এবং edX ও এমআইটি মুক্ত শিক্ষা ব্যবস্থায় শিক্ষাদানের জন্য পরিচিত হয়ে আছেন। এই বক্তৃতাসমূহের ভিডিওগুলি বছরে প্রায় দুই মিলিয়ন বার দেখা হয়।
২০১৪ সালে, এমআইটি নিরূপণ করে যে লুইন একজন অনলাইন শিক্ষানবিশ কে যৌনহয়রানি করেছেন; এর পরিপ্রেক্ষিতে, এমআইটি তার শিক্ষামাধ্যম থেকে লুইনের বক্তৃতাসমূহ সরিয়ে ফেলে এমনকি লুইন এর সাথে সব ধরণের সম্পর্ক বিচ্ছিন্ন করে।
লুইনের বাবার নাম ওয়াল্টার সাইমন লুইন এবং মায়ের নাম পিটারনেলা জোহান্না ভান ডার ট্যংগ। ১৯৩৬ সালে নেদারল্যান্ডের হুগো তে তিনি জন্মগ্রহণ করেন। লুইনের শৈশবকালে দ্বিতীয় বিশ্বযুদ্ধের সময়ে নাৎজীরা নেদারল্যান্ডের শাসনভার তাদের অধীনে নিয়ে নেয় । লুইনের দাদা গুস্তাভ লুইন এবং দাদী এমা লুইন ১৯৪২ সালে অছউইট্জ এ স্তম্ভিত হয়ে পড়েন। ইহুদী হওয়ায় লুইনের বাবা সেইসময় নিজের পরিবারের সুরক্ষার্থে কাউকে না বলে, নিজের মাতৃকোলে শিশুটির দায়িত্ব অর্পণ করে সন্ধানহীন হয়ে পড়েন।
১৯৬০ সাল থেকে ১৯৬৫ সাল পর্যন্ত লিবানন লিচাম ইন রটেরড্যামে লুইন পদার্থ বিজ্ঞানের শিক্ষকরূপে যোগদান করেন। সেইসময় তিনি ডেল্ফট ইউনিভার্সিটি অব টেকনলজীতে নিম্নশক্তিস্তরের নিউক্লীয় পদার্থ বিজ্ঞানের গবেষণা শুরু করে ১৯৬৫ সালে সেখান থেকেই ডক্টরেট ডিগ্রী লাভ করেন ।
১৯৬৬ সালের জানুয়ারি মাসে লুইন এমআইটিতে পোস্ট-ডক্টরাল পদে সহকারি অধ্যাপক হিসেবে যোগদান করেন। পরে পদার্থ বিজ্ঞানের সহকারি অধ্যাপক হন এবং ১৯৭৪ সালে তিনি পূর্ণকালীন অধ্যাপক হিসেবে উন্নীত হন।
ব্যাচেলর অব ফাইন আর্টস
ব্যাচেলর অব ফাইন আর্টস (বি.এফ.এ) হচ্ছে ৪ বছর মেয়াদি একটি স্মাতক সম্মান যা দৃশ্যমান ও পারফরমিং আর্ট এর ক্ষেত্রে প্রদান করা হয়ে থাকে। বেশির ভাগ ক্ষেত্রে সংগীত, আবৃত্তি, অভিনয়, নৃত্য, অঙ্কন, চলচ্চিত্র, ফটোগ্রাফি, সৃজনশীল লেখা প্রভৃতি বিষয় এ ক্ষেত্রে অন্তর্ভূক্ত। কিছু কিছু শিক্ষা প্রতিষ্ঠান বোর্ড এর আওতায় বিভিন্ন নিয়মানুবর্তিতার মধ্য দিয়ে এ সকল বিষয়ে পাঠ দান করে থাকে। সাধারণত তিন বা চার বছর মেয়াদী অধ্যয়নপর্ব শেষে কোন উচ্চ শিক্ষাপ্রতিষ্ঠান কর্তৃক প্রদত্ত ডিগ্রি। তবে স্থানভেদে এর মেয়াদ কম-বেশি হতে পারে।
লিওনা ভিকারিও
লিওনা ভিকারিও দ্য কুইন্টানা (জন্ম: ১০ এপ্রিল, ১৭৮৯ - মৃত্যু: ২৪ আগস্ট, ১৮৪২) মেক্সিকো সিটিতে জন্মগ্রহণকারী মেক্সিকোর স্বাধীনতার যুদ্ধের প্রমিলা সমর্থক ছিলেন। নিজ বাসগৃহ মেক্সিকো সিটিতে অবস্থান করে গোয়েন্দা কার্যক্রম পরিচালনা করতেন। এছাড়াও বিচ্ছিন্নতাবাদী আন্দোলনে অর্থ সরবরাহ করতেন লিওনা ভিকারিও।
খুব ছোট অবস্থায় বাবা-মাকে হারিয়ে অনাথ হন। এরপর তিনি কাকার সান্নিধ্যে বড় হন। ভিকারিও আন্দ্রেজ কুইন্টানা রু'র সাথে স্বাক্ষাৎ করেন ও স্বাধীনতা আন্দোলনে সহযোগিতা করার সিদ্ধান্ত নেন। তিনি বার্তাবাহকের ভূমিকায় অবতীর্ণ হন, সামরিক কৌশল শেখান, অর্থের যোগান ও চিকিৎসা সামগ্রীসহ সকল ধরণের সহযোগিতা করেন।
১৮১৩ সালে সরকারের বিরুদ্ধে অভ্যুত্থানে অংশগ্রহণের অভিযোগে তাঁকে গ্রেফতার করা হয়। আত্মগোপন থেকে আটক করার পর তাঁকে কারাগারে প্রেরণ করা হয় ও তাঁর সকল সহায়-সম্পদ বাজেয়াপ্ত করা হয়। সহকর্মী আন্দ্রেজ কুইন্টানা রু'র সাথে পরিণয় সূত্রে আবদ্ধ হন তিনি। মেক্সিকো সিটির ইন্ডিপেন্স কলামের কাছে তাঁদের উভয়কে সমাহিত করা হয়েছিল।
তৎকালীন রাষ্ট্রপতি এন্টনিও লোপেজ দ্য সান্তা আন্না বিশেষ কমিশনের আদেশ বলে লিওনা ভিকারিওকে 'পিতৃভূমির মিষ্ট মাতা'রূপে আখ্যায়িত করেন। আগস্ট, ১৮৪২ সালে তাঁর মৃত্যুর একদিন পর মেক্সিকো সিটিতে সমাহিত করা হয়। একমাত্র বেসামরিক মহিলা হিসেবে তাঁকে রাষ্ট্রীয় মর্যাদায় সমাহিত করা হয়েছিল।
ফেব্রুয়ারি, ২০০০ সালে মেক্সিকোর স্বাধীনতা লাভের দুইশত বছর উদযাপনের সাত মাস পূর্বে মেক্সিকোর লেখক কার্লোস পাসকুয়েল লা ইনসার্জেন্টা নামীয় উপন্যাস প্রকাশ করেন। এতে মিশ্রভাবে ঐতিহাসিক ঘটনাগুলো তুলে ধরা হয়েছে। স্পেনীয় সাম্রাজ্যের বিপক্ষে মেক্সিকোর স্বাধীনতা লাভ ও লিওনা ভিকারিওসহ অন্যান্য ব্যক্তিদের সম্পর্কে অনেকগুলো অজানা কাহিনী এ উপন্যাসে বিবৃত হয়েছে।
মেক্সিকো সিটির ঐতিহাসিক কেন্দ্রস্থল রিপাবলিকা দ্য ব্রাসিল ও রিপাবলিকা দ্য নিকারাগুয়ার প্রান্তে অবস্থিত একটি প্লাজায় লিওনা ভিকারিও'র আবক্ষ মূর্তি রয়েছে।
কৃত্তিকা
নীলাম্বরী কৃত্তিকা গুচ্ছনক্ষত্র । আন্তর্জাতিকভাবে এর পরিচিতি Pleiades নামে। ঋগ্বেদের ঋষিরা চিনতো অগ্নি ব'লে আর সিদ্ধান্তজ্যোতিষিতে এটি কৃত্তিকা নামে পরিচিত। নক্ষত্রটি সপ্তর্ষিদের পত্নী হিসেবেও পরিচিত।
এ নক্ষত্রের এক-চতুর্থাংশ মেষ রাশিতে আর বাকী তিনভাগ বৃষ রাশিতে অবস্থিত। কার্ত্তিক মাসের প্রায় ২৭তম দিন থেকে অগ্রহায়ণের প্রায় ১০ম দিন পর্যন্ত এ নীলাম্বরীগুচ্ছ নক্ষত্র-বিভাগের পরিপ্রেক্ষিতে পৃথিবীর ক্রান্তি ।
পুরো ঋগ্বেদ জুড়েই ছড়িয়ে রয়েছে অগ্নি নামধারী "কৃত্তিকা"র প্রতি অজস্র প্রার্থণা । ঋগ্বেদীয় ঋষিরা পৃথিবীতে সুলভ অগ্নিকেন্দ্রীক যজ্ঞে ক্রমশ সীমাবদ্ধ হয়ে উঠলেও অনেক ঋষির ঋকে "অগ্নি" নামধারী নক্ষত্র "কৃত্তিকা"কে চেনা যায় ।
ঋগ্বেদের প্রাচীন ঋষি বসিষ্ঠ ৭.১৭.১ ঋকে কৃত্তিকাকে "অগ্নি" সম্বোধন ক'রে বলেছেন , "হে সমিধ-সমন্বিত অগ্নি ! সুষমা বিস্তার করো , ময়ূরশিখার ন্যায় পৃথিবীর ঊর্ধ্বে বিস্তীর্ণ হও" ।
ভারতীয় পারমাণবিক শক্তি নিগম
ভারতীয় পারমাণবিক শক্তি নিগম সংক্ষেপ্তে (NPCIL) হচ্ছে মহারাষ্ট্রেরর, মুম্বাই ভিত্তিক ভারতের, একটি সরকার অধিনস্থ নিগম। এটি সম্পূর্ণভাবে কেন্দ্র সরকারের আওতাধীন; যার কাজ মূলত পরমাণু শক্তি থেকে বিদ্যুৎ উৎপাদন করা এবং তা বন্টন করা। ভাপাশন (NPCIL) ভারত সরকারের আণবিক শক্তি বিভাগ কর্তৃক পরিচালিত ও প্রশাসিত
ভাপাশন ১৯৮৭ সালের সেপ্টেম্বরে বণিক-সমিতি আইন, ১৯৫৬ অনুসারে গঠিত হয়। সমস্ত পারমাণবিক শক্তি কারখানা পরিচালক কোম্পানিগুলি আইএসও-১৪০০০ দ্বারা প্রমাণিত/স্বীকৃত।
ভাপাশন ২০০৩ সালের অক্টবর পর্যন্ত, ভারতীয় নাভিকীয়া বিদ্যুৎ নিগম (BHAVINI)-এর নির্মাণ ও ভারতের বাণিজ্যিক পারমাণবিক শক্তি কারখানার পরিচালনার জন্য দায়ী ছিল। ১০ অগাস্ট ২০১২ অনুযায়ী নিগম পরিচালিত সাত জায়গাতে মোট ২১টি পারমাণবিক চুল্লী আছে; যাদের মোট উৎপাদন ক্ষমতা ৫৭৮০ মেগাওয়াট। Subsequent to the government's decision to allow private companies to provide nuclear power, the company has experienced problems with private enterprises "poaching" its employees.